Фьодор Тютчев
Лятна вечер

Превод от руски: Кирил Кадийски, —

chitanka.info

Разплавения слънчев шар

сне от плещите си земята

и вечерният тих пожар

в морето скри се под водата.

В миг звезден рой се появя

и тежката небесна стряха

звездите с влажните глави

повдигнаха и я подпряха.

Тече въздушната река

между небето и земята,

по-леко диша се така —

без задухата в маранята.

И сладък трепет я обзе.

Природата почти без сила,

като че пламнали нозе

бе в леден извор потопила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.